Saint George Island

Saint George Island on yksi Pribilofsaarista. Se sijaitsee Beringinmerellä ja sen ainoa asutuskeskus on St. Georgen kaupunki, jonka asukasluku on 125.

Venäläinen Gavriil Pribylov löysi saaren 1786 ja nimesi sen Pyhän Yrjön saareksi. Saarta asuttivat jo silloin aleutit. Venäläiset perustivat saarelle hylkeenpyyntiaseman, joka yksityistettiin Alaskan siirtyessä Yhdysvaltojen haltuun. Toisessa maailmansodassa Saint George Island evakoitiin monen muun Beringinmeren saaren tavoin, ja asukkaat palasivat saarelle 1946. Hylkeenpyynti lopetettiin 1983, minkä jälkeen saaren talous on perustunut kalastukseen ja turismiin.

Lähteet

Aiheesta muualla

Alaskan saaret